KÄSKKIRI

Tartu	04.12.2024 nr 1945

Kaitseväe Akadeemia praktikakorra kinnitamine
Käskkirjade kehtetuks tunnistamine

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 1, Kaitseväe Akadeemia ülema 15.05.2023 käskkirjaga nr 843 kinnitatud Kaitseväe Akadeemia õppekorralduseeskirja punkti 78 alusel

1.	Kinnitan Kaitseväe Akadeemia praktikakorra (lisatud).

2.	Praktikakord jõustub alates 01.03.2025.

3.	Punktis 1 kinnitatud praktikakorda ei rakendata nende praktika õppainete läbimisel, mis on õppekavade ainevoogude alusel alanud enne 01.03.2025 ning milles õppur on praktika läbimist alustanud. Sellisel juhul kohaldatakse vastavat punktis 4 nimetatud praktika juhendit.

4.	Tunnistan kehtetuks Kaitseväe Ühendatud Õppeasutuste ülema 23.04.2013 käskkirja nr 42 „Praktika juhendi kinnitamine. Käskkirja kehtetuks tunnistamine“, Kaitseväe Akadeemia ülema 26.09.2019 käskkirja nr 78 „Praktika juhendi kinnitamine. Käskkirja kehtetuks tunnistamine“, Kaitseväe Akadeemia ülema 11.12.2019 käskkirja nr 115 „Praktika juhendi kinnitamine. Käskkirja kehtetuks tunnistamine“, Kaitseväe Akadeemia ülema 02.02.2021 käskkirja nr 9 „Praktika juhendi kinnitamine. Käskkirja kehtetuks tunnistamine“, Kaitseväe Akadeemia ülema 15.12.2021 käskkirja nr 145 „Praktikajuhendi kinnitamine“.

5.	Käskkiri teha teatavaks Kaitseväe Akadeemia isikkoosseisule ja Kaitseressursside Ametile.

[ allkirjastatud digitaalselt ]

Viktor Kalnitski
Brigaadikindral
Kaitseväe Akadeemia ülem